સફીન જણાવે છે કે, ‘ઘણી વાર એવા પ્રશ્નો થતા કે ઘરમાં સેવિંગ નથી તો હવે બાળકોને ભણાવીશુ કઈ રીતે? ત્યારે મારા પપ્પા કહેતા કે આપણે પ્રામાણિકતાથી કમાઈએ છીએ માટે આપણું કોઈ કામ અટકશે નહીં.’ સફીન જણાવે છે કે જો તેને પોસ્ટિગં બાબતે ઓપ્શન આપવામાં આવે તો તે ગુજરાતના આદિવાસી વિસ્તારમાં કામ કરવા માંગે છે. સફીન જણાવે છે કે સૌથી પહેલા તે પોલીસ અને નાગરિકો વચ્ચેનો જે ગેપ છે તે દૂર કરવા માંગે છે. ભારતમાં લોકો પોલીસને જોઈને સુરક્ષિત અનુભવવાને બદલે તેમનાથી ડરે છે અને સફીન આ ડર દૂર કરવા માંગે છે.